Titas Bikinas

Titas Bikinas (1948 m. balandžio 11 d. Vainiškyje, Panevėžio rajonas – 2013 m. gruodžio 2 d.) – Lietuvos kalvis, juvelyras, tautodailininkas.

Biografija 
Iki 1974 m. dirbo Panevėžio suvenyrų gamybos įmonėje „Tulpė“. Pradžioje buvo metalistas išpildytojas, vėliau pradėjo dirbti šios įmonės kūrybinėje grupėje. Už papuošalų gamybą ne kartą buvo apdovanotas premijomis, o 1972 m. suteikta I-a dailininko-etalonų kūrėjo kategorija.

1974–1989 m. Plungės liaudies kūrybos gaminių įmonės „Minija“ etalonų kūrėjas.

Nuo 1970 m. Lietuvos tautodailininkų sąjungos, nuo 2005 m. Lietuvos tautodailės kūrėjų asociacijos, nuo 2007 m. Lietuvos kalvių sąjungos narys. Respublikinių ir tarptautinių tautodailės parodų dalyvis. Kūrė įvairius medžio, kalvystės ir juvelyrikos darbus. Už savo kūrybą yra pelnęs įvairių apdovanojimų. 2005 m. suteiktas meno kūrėjo statusas.

Šaltiniai 

Lietuvos tautodailininkai
Lietuvos juvelyrai
Lietuvos kalviai